Legea nr. 186 din 16 Mai 2006

privind aprobarea Ordonantei de urgenta a Guvernului nr. 171/2005 pentru modificarea si completarea Legii nr. 346/2002 privind asigurarea pentru accidente de munca si boli profesionale 

Publicata in Monitorul oficial 440 din 22 Mai 2006. 

Parlamentul Romaniei adopta prezenta lege. 

ART. I 
Se aproba Ordonanta de urgenta a Guvernului nr. 171 din 29 noiembrie 2005 pentru modificarea si completarea Legii nr. 346/2002 privind asigurarea pentru accidente de munca si boli profesionale, publicata in Monitorul Oficial al Romaniei, Partea I, nr. 1.126 din 13 decembrie 2005, cu urmatoarele modificari si completari: 
1. La articolul unic, punctul 2 va avea urmatorul cuprins: 
"2. Dupa alineatul (1) al articolului 23 se introduc doua noi alineate, alineatele (2) si (3), cu urmatorul cuprins: 
®(2) Pentru bolile profesionale confirmate anterior datei de 1 ianuarie 2005 si pentru care se continua reabilitarea medicala ulterior acestei date ca urmare exclusiva a cauzei profesionale, se deconteaza urmatoarele prestatii si servicii: 
a) tratament medical ambulatoriu, analize medicale si medicamente; 
b) servicii medicale in spitale, in sectii sau unitati sanitare cu personalitate juridica specializate pentru boli profesionale; 
c) tratament de recuperare a capacitatii de munca in unitati de specialitate; 
d) servicii de chirurgie reparatorie; 
e) cure balneoclimaterice; 
f) dispozitive medicale in vederea corectarii si recuperarii deficientelor organice, functionale sau fizice. 
(3) Fondurile necesare decontarii prestatiilor si serviciilor prevazute la alin. (2) se suporta de la bugetul de stat prin bugetul Ministerului Muncii, Solidaritatii Sociale si Familiei.—" 
2. La articolul unic punctul 3, alineatul (2) al articolului 24 va avea urmatorul cuprins: 
"(2) Pentru cazurile de accident de munca confirmate anterior datei de 1 ianuarie 2005 si care necesita dispozitive medicale in vederea corectarii si recuperarii deficientelor organice, functionale sau fizice, costurile acestora se suporta din fondurile bugetului de stat prin bugetul Ministerului Muncii, Solidaritatii Sociale si Familiei." 
3. La articolul unic punctul 8, litera i) a alineatului (2) al articolului 116 va avea urmatorul cuprins: 
"i) servicii medicale acordate in unitati sanitare cu personalitate juridica si sectii de boli profesionale sau in sistem ambulatoriu prin cabinetele de medicina muncii aflate in structura spitalelor, inclusiv la Sanatoriul de boli profesionale Avrig, judetul Sibiu, persoanelor care sufera de boli profesionale." 
4. La articolul unic punctul 9, alineatul (4) al articolului 116 va avea urmatorul cuprins: 
"(4) Lista serviciilor medicale acordate in unitati sanitare cu personalitate juridica si sectii de boli profesionale sau in sistem ambulatoriu prin cabinetele de medicina muncii aflate in structura spitalelor, inclusiv la Sanatoriul de boli profesionale Avrig, se stabileste prin norme metodologice aprobate prin ordin comun al ministrului sanatatii si al ministrului muncii, solidaritatii sociale si familiei." 
5. La articolul unic punctul 10, articolul 135 va avea urmatorul cuprins: 
"Art. 135. - (1) Prezenta lege intra in vigoare la data de 1 ianuarie 2005, cu exceptia prevederilor referitoare la constituirea fondului initial de asigurare pentru accidente de munca si boli profesionale, care intra in vigoare la data de 1 ianuarie 2003, a serviciilor medicale din unitatile sanitare cu personalitate juridica si sectiile de boli profesionale si a cabinetelor de medicina muncii aflate in subordinea spitalelor, inclusiv la Sanatoriul de boli profesionale Avrig, care se suporta, conform prevederilor prezentei legi, din fondurile sistemului de asigurari pentru accidente de munca si boli profesionale, de la data de 1 ianuarie 2006. 
(2) In anul 2005 finantarea cheltuielilor unitatilor sanitare cu personalitate juridica si sectiilor de boli profesionale, precum si cabinetelor de medicina muncii se suporta de la bugetul de stat. 
(3) In baza documentelor prevazute la art. 54, contravaloarea serviciilor medicale acordate in caz de accident de munca si boala profesionala de catre furnizorii de servicii medicale aflati in relatie contractuala cu casele de asigurari de sanatate, servicii care fac obiectul contractelor incheiate intre acestia, se suporta din bugetul Fondului national unic de asigurari sociale de sanatate, iar ulterior contravaloarea acestora se recupereaza din sumele prevazute cu aceasta destinatie in bugetul asigurarilor sociale de stat, in conformitate cu termenele si conditiile prevazute in cuprinsul normelor metodologice de aplicare a prezentei legi. 
(4) Contravaloarea serviciilor medicale prestate in unitatile sanitare cu personalitate juridica si sectiile de boli profesionale, precum si in cadrul cabinetelor de medicina muncii aflate in structura spitalelor se suporta din sumele prevazute cu aceasta destinatie in bugetul asigurarilor sociale de stat, pe baza contractelor incheiate de spitale cu casele teritoriale de pensii, in conformitate cu procedura de contractare si plata a prestatiilor medicale, stabilita prin normele metodologice de aplicare a prezentei legi. 
(5) In situatia persoanelor internate in unitati sanitare cu personalitate juridica si sectii de boli profesionale in cursul anului 2006, pentru care se infirma caracterul profesional al bolii, contravaloarea serviciilor medicale acordate acestora si validate de casele de asigurari de sanatate se suporta din sumele prevazute cu aceasta destinatie in bugetul asigurarilor sociale de stat, contravaloarea acestora urmand a se recupera, prin decontare in baza actelor justificative, din bugetul Fondului national unic de asigurari sociale de sanatate, in conformitate cu prevederile normelor metodologice de aplicare a prezentei legi. 
(6) Prevederile alin. (5) se aplica in mod corespunzator si pentru perioadele ulterioare anului 2006. 
(7) Decontarea contravalorii serviciilor medicale confirmate in conditiile alin. (5), intre casele de asigurari de sanatate si casele teritoriale de pensii, se efectueaza din bugetul Fondului national unic de asigurari sociale de sanatate, in limita indicatorilor cuprinsi in contractele de furnizare de servicii pentru boli profesionale, in conformitate cu prevederile normelor metodologice de aplicare a prezentei legi. 
(8) Cheltuielile reprezentand contravaloarea serviciilor medicale prevazute la alin. (4) si (5) efectuate in primul trimestru al anului 2006 se deconteaza dupa incheierea acestuia, in conformitate cu prevederile contractelor incheiate potrivit prevederilor alin. (4). 
(9) Cheltuielile efectuate in primul trimestru al anului 2006 de catre unitatile sanitare cu personalitate juridica finantate integral din bugetul de stat, respectiv de Sanatoriul de boli profesionale Avrig, se suporta de la bugetul de stat prin bugetul Ministerului Sanatatii. 
(10) Tratamentul prescris de medicul de medicina muncii se comunica medicului de familie prin scrisoare medicala, conform prevederilor legale in vigoare, decontarea prestatiilor urmand a se realiza conform prevederilor alin. (3)." 

ART. II 
In tot cuprinsul Legii nr. 346/2002 privind asigurarea pentru accidente de munca si boli profesionale, cu modificarile si completarile ulterioare, se inlocuieste termenul "clinici" cu sintagma "unitati sanitare cu personalitate juridica". 

Aceasta lege a fost adoptata de Parlamentul Romaniei cu respectarea prevederilor art. 75 si ale art. 76 alin. (1) din Constitutia Romaniei, republicata. 

